科河南乡试举人，联捷三十二年（1604年）甲辰科进士，工部观政，三十三年授中书舍人，三十七年分校北闱，是岁马以恩选廷试于京，铨部奇其文，令北雍就试，榜发，而马入彀，适为门下士，时人以是服其器量。三十八年升户部山西司员外，三十九年升本部郎中，四十年升江西广信府知府，除暴安良，严斥请託，一郡颂廉明焉。两被恩纶，秩满，四十二年升两淮运使，四十五年京察，解组归，训六子，两子入庠。与布衣故交相缔欢，诗酒自娱。天启四年复任知事，五年升刑部主事。享年五十有一，无疾而逝。